**LAZDIJŲ RAJONO SVAIVALDYBĖS TARYBOS SPRENDIMO**

**,,DĖL LAZDIJŲ RAJONO SAVIVALDYBĖS NEVYRIAUSYBINIŲ ORGANIZACIJŲ TARYBOS NUOSTATŲ PATVIRTINIMO”**

**AIŠKINAMASIS RAŠTAS**

2021 m. gruodžio 2 d.

Lazdijai

Lazdijų rajono savivaldybės tarybos sprendimo ,,Dėl Lazdijų rajono savivaldybės nevyriausybinių organizacijų tarybos nuostatų patvirtinimo” projektas parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi ir Lietuvos Respublikos nevyriausybinių organizacijų plėtros įstatymo 6 straipsnio 2 dalimi.

Šio projekto tikslas – patvirtinti Lazdijų rajono savivaldybės nevyriausybinių organizacijų tarybos nuostatus, atitinkančius Lietuvos Respublikos nevyriausybinių organizacijų plėtros įstatymo (toliau – Įstatymas) nuostatas ir pripažinti netekusiu galios Lazdijų rajono savivaldybės tarybos 2019 m. birželio 21 d. sprendimą Nr. 5TS-51 „Dėl Lazdijų rajono savivaldybės nevyriausybinių organizacijų tarybos sudarymo ir jos nuostatų patvirtinimo“ su visais jo pakeitimais ir papildymais.

2019 m. parengti NVO tarybos nuostatai iš esmės neatitiko Įstatymo 6 straipsnio nuostatų, dėl to atsirado būtinybė parengti naujus. Naujai parengtuose NVO tarybos nuostatuose, vadovaujantis Įstatymo nuostatomis (6 str.), apibrėžta NVO tarybos narių kadencija – 2 metai, pirmininko bei pavaduotojo – 1 metai, nustatyta NVO tarybos narių rinkimo tvarka (NVO taryba sudaroma iš 8 narių, iš kurių 4 nevyriausybinių organizacijų, veikiančių Savivaldybės teritorijoje), Nevyriausybinių organizacijų atstovų atranka į NVO tarybą, NVO tarybos pirmininko ir pirmininko pavaduotojo rinkimų slapto balsavimo būdu organizavimo tvarka, patvirtinta balsų skaičiavimo ir slapto balsavimo biuletenių pavyzdinės formos, apibrėžtos NVO tarybos ir tarybos pirmininko funkcijos, patariamosios institucijos tikslai.

Priėmus šį tarybos sprendimą ir išrinkus Lazdijų rajono savivaldybės nevyriausybinių organizacijų tarybą, vadovaujantis Įstatymo 6 straipsnio 6 dalimi, bus parengtas Savivaldybės tarybos sprendimo projektas, kuriuo bus siūloma pavesti Savivaldybės nevyriausybinių organizacijų tarybai atlikti ir Savivaldybės bendruomeninių organizacijų tarybos funkcijas, nes Savivaldybės teritorijoje yra iki 100 000 gyventojų.

Projekto neigiamos pasekmės – nenumatomos.

Projekto sprendimo projektas neprieštarauja galiojantiems teisės aktams.

Priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Strateginio planavimo ir investicinių projektų valdymo skyriaus vyriausioji specialistė Vaiva Čepononienė.

Strateginio planavimo ir

investicinių projektų valdymo skyriaus

vyriausioji specialistė Vaiva Čepononienė

Vaiva Čepononienė, tel. 8 613 28 027